text: [{"text_idx": "#000002", "text": "Suno kay Police Master Sergeant Edwin Jamandre, imbestigador sang Bago City PNP, nagpadangat sang reklamo ang security guard sang farm nga ginapanag-iyahan ni Banny Pen\u0303a nga nadula ang battery sang isa ka Isuzu Tanker nga yara sa ila nga garahe."}, {"text_idx": "#000004", "text": "Gilayon man nga nagpatigayon sang imbestigasyon ang kapulisan kag ulihi nakit-an ang apat ka mga magpakaisa nga nagabitbit sang battery."}, {"text_idx": "#000005", "text": "Sa follow-up operation, narekober sa gina-istaran sang mga suspek ang duha ka motolite LM enforcer batteries nga nagabalor sang masobra P15,000 pesos kag isa ka unit sang motorsiklo."}, {"text_idx": "#000007", "text": "Blangko pa Kabankalan City PNP sa identity sang suspetsado sa pagpatay sa mag-abyan nga sanday Erwin Colorado kag sa 16 anyos nga soltero matapos makapila ka beses nga ginbuno tubtub napatay Byernes nga adlaw, sa Purok Pili, Brgy 6, syudad sang Kabankalan."}, {"text_idx": "#000008", "text": "Suno kay PCapt Dennis Melgarejo, deputy Chief of Police sang Kabankalan PNP nga sa inisyal nga pagpangusisa, antis natabo ang insidente, ulihi nga nakaupod sang duha ka mga biktima ang isa pa nila ka abyan nga karon ginakonsiderar nga person of interest."}, {"text_idx": "#000009", "text": "Dugang pa ni Melgarejo, wala na sa barangay Biniquil ang abyan sang mga biktima matapos natabo ang pagpatay."}, {"text_idx": "#000010", "text": "Ginpahayag man Melgarejo nga sa ikaduha nga tion, liwat naman napaslawan ang kapulisan matapos wala naabtan kagab-i sa banwa sang Isabela ang ila person of interest nga ginapatihan nagpalagyo pila lamang agwat antes ang pag abot sang kapulisan."}]